Lista predsednika Srbije

U ovom članku su navedeni **Predsednici Srbije** kao i prethodni šefovi države Srbije od 1944 do danas.

## Ustanička Srbija 1941-44

Dragojlo Dudić (1887 – 1941) je bio jedan od vođa ustanka u okupiranoj Srbiji 1941. i predsednik "Užičke vlade", prve revolucionarne vlade u Srbiji.

## Federalna Srbija 1944-47
Srbija je od 1944. do 1991/92. bila deo druge Jugoslavije (DFJ, FNRJ, SFRJ), u kojoj je monopol na vlast (naročito od 1945.) imala Komunistička partija Jugoslavije odn. Srbije; od 1952. preimenovani u Savez komunista Jugoslavije odn. Srbije. Josip Broz Tito je imao faktički vrhovni autoritet u Jugoslaviji i Srbiji u periodu 1944/45 do 1980.

### Predsednik ASNOS-a

Nakon oslobođenja Beograda 20. okt. 1944., u njemu se od 9. do 12. novembra sastala Velika antifašistička skupština narodnog oslobođenja Srbije (VASNOS). Trećeg dana zasedanja (11. nov.) donesena je odluka o konstituisanju Antifašističke skupštine narodnog oslobođenja Srbije (ASNOS) kao vrhovnog *zakonodavnog i izvršnog* organa Srbije. Sutradan je izabran Siniša Stanković za predsednika skupštine, 251 poslanik i Predsedništvo (35 članova) za izvršne funkcije ASNOS-a (privremena vlada). 
* Siniša Stanković (12. nov. 1944. - 8. apr. 1945.)

### Predsednik Predsedništva Narodne Skupštine Srbije
Prvo zasedanje ASNOS-a je zakazano za 7. april 1945. Drugog dana zasedanja (8.4.) ASNOS je preimenovan u Narodnu skupštinu Srbije, a Predsedništvo ASNOS-a u *Predsedništvo Narodne skupštine Srbije*. 
* Siniša Stanković (8. apr. 1945. - jan. 1947.)

## Narodna / Socijalistička Republika Srbija 1947-1990
### Predsednik Prezidijuma Narodne skupštine NR Srbije
Prema ustavu Narodne Republike Srbije od 17.1.1947: Narodna skupština NRS bira svoj *Prezidijum* (kolektivni šef države) i Vladu NR Srbije. 
* Siniša Stanković (jan. 1947 - mart 1953; na čelu Skupštine i države Srbije bio je od novembra 1944. do marta 1953.)

### Predsednici Narodne skupštine
Ustavnim zakonom NR Srbije od 5.2.1953. ukinut je Prezidijum. Po ustavu od 9. aprila 1963. naziv republike je promenjen u Socijalistička Republika Srbija. 
* Petar Stambolić (dec. 1953 - april 1957.)
* Jovan Veselinov (april 1957 - 26. jun 1963.)
* Dušan Petrović (26. jun 1963. - 6. maj 1967.)
* Miloš Minić (6. maj 1967. - 6. maj 1969.)
* Dragoslav Marković (6. maj 1969. - 19. april 1974.)
* Živan Vasiljević (19. april 1974. - 6. maj 1974.)

### Predsednici Predsedništva
Ustavom SR Srbije od 25. februara 1974. uvedeno je kolektivno Predsedništvo. 
* Dragoslav Marković (6. maj 1974. - 5. maj 1978.)
* Dobrivoje Vidić (5. maj 1978. - 5. maj 1982.) (Tito umro 4.5.1980.)
* Nikola Ljubičić (5. maj 1982. - 5. maj 1984.)
* Dušan Čkrebić (5. maj 1984. - 5. maj 1985.)
* Ivan Stambolić (5. maj 1985. - 14. dec. 1987.) (Osma sednica održana sept. 1987.)
* Petar Gračanin (14. dec. 1987. - 20. mart 1989.)
** Ljubiša Igić (v.d.) (20. mart - 8. maj 1989.)
* Slobodan Milošević (8. maj 1989. - 11.1. 1991.)

## Republika Srbija od 1990.

Ustav Republike Srbije ("Miloševićev") usvojen je 28. septembra 1990., na čelu joj je *[[Predsednik Republike Srbije|Predsednik Republike]]*. Prvi višestranački izbori, parlamentarni i predsednički, sprovedeni su 9. i 23. dec. 1990., nova skupština se sastala 11. januara 1991.

Nakon raspada druge Jugoslavije proglašena je SRJ 27.4.1992. Posle NATO bombardovanja, Kosmet je stavljen pod upravu UN juna 1999. Milošević (tada predsednik SRJ) zbačen 5. okt. 2000. SRJ je zamenjena Državnom zajednicom SCG 4. feb. 2003., raspuštenom 3. juna 2006., kada je Crna Gora proglasila nezavisnost. Kosovo je proglasilo nezavisnost 17. feb. 2008, što Srbija ne priznaje.

* Slobodan Milošević (11. jan. 1991 &ndash; 23. jul 1997.) (SPS), reizabran 20. dec. 1992.; ukupno na čelu Srbije od 8. maja 1989. do 23. jula 1997., zatim na čelu SRJ)
** v. d. Dragan Tomić (23. jul &ndash; 29. dec. 1997.) (SPS)
* Milan Milutinović (29. dec. 1997 &ndash; 29. dec. 2002.) (SPS)
** v. d. Nataša Mićić (30. dec. 2002. &ndash; 4. feb. 2004.) (GSS)
** v. d. Dragan Maršićanin (4. feb. &ndash; 3. mart 2004.) (DSS)
** v. d. Vojislav Mihailović (3. &ndash; 4. mart 2004.) (SPO)
** v. d. Predrag Marković (4. mart &ndash; 11. jul 2004.) (G17 Plus)
* Boris Tadić (11. jul 2004 &ndash; 5. april 2012.) (DS), (reizabran 3. feb. 2008.), za vrijeme njegovog prvog mandata Republika Srbija postala nezavisna država osamostaljenjem Republike Crne Gore.
** v. d. Slavica Đukić Dejanović (5. april &ndash; 31. maj 2012.) (SPS)
* Tomislav Nikolić (31. maj 2012 &ndash; 31. maj 2017.) (SNS)
* Aleksandar Vučić (31. maj 2017 &ndash; ...) (SNS)

## Povezano
* Spisak predsednika Jugoslavije
* Spisak predsednika Vlada Srbije

## Vanjske veze
* http://www.predsednik.rs/ 
* Narodna kancelarija Predsednika